Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: 5. számú melléklet az 1/2000. (VII. 21.) KöViM—KöM együttes rendelethez
Paragraph Index: 305

b) az (SB) szívóventilátor hígított kipufogógáz tömegáramának állandó értékre való beállításával és a PB nyomóventilátor áramának szabályozásával, ezáltal szabályozva a kipufogógáz minta átáramló menynyiségét a (TT) átvezetõ csõ végsõ szakaszában (5. ábra). Nyomásszabályozott rendszer esetében a maradó hiba a szabályozókörben nem lehet ± 3 Pa-nál nagyobb. A nyomásingadozások átlaga a hígító alagútban nem lehet nagyobb ± 250 Pa-nál. Többcsöves rendszerben (10. ábra) áramlásszabályozóra van szükség az arányos kipufogógáz megosztáshoz, hogy a többcsöves egység és a TT végpontjai közötti nyomáskülönbséget zérus értéken tartsa. A szabályozás a TT végpontja közelében a DT-be fecskendezett levegõáram szabályozásával végezhetõ. — PCV1, PCV2 nyomásszabályozó szelep (9. ábra) A két Venturi-csöves vagy két fojtótárcsás rendszerben az arányos áramlás-megosztáshoz két nyomásszabályozó szelepre van szükség, melyek az EP ellennyomását és a DT-ben fennálló nyomást szabályozzák. A szelepeket az EP-ben az SP után, és a PB és DT között kell elhelyezni. — DC csillapító kamra (10. ábra) A többcsöves egység kilépésénél egy csillapító kamrát kell beépíteni az EP kipufogócsõ nyomásingadozásainak minimalizálása céljából. — VN Venturi-csõ (8. ábra) A DT hígító alagútba egy Venturi-csövet kell beépíteni, hogy szívóhatás keletkezzék a TT átvezetõ csõ kilépésének környezetében. A TT-n átfolyó gázáramot a Venturi-zónában keletkezõ mozgásmennyiségváltozás határozza meg, és alapjában véve arányos a PB nyomóventilátor áramával, ezáltal állandó hígítási arányt biztosítva. Mivel a mozgásmennyiség-változás függ a TT kilépésénél uralkodó hõmérséklettõl és az EP és DT közötti nyomáskülönbségtõl, a tényleges hígítási arány kis terhelésnél valamivel kisebb mint nagy terhelésnél. — FC2 áramlásszabályozó (6., 7., 11. és 12. ábra; opcionális) A PB nyomóventilátor és/vagy az SB szívóventilátor áramának szabályozásához egy áramlásszabályozó használható. Ezt a kipufogógáz-áram vagy az üzemanyag-áram jele és/vagy a CO2 vagy NOx különbség jele vezérelheti. Nyomás alatti levegõszállítás esetén (11. ábra) az FC2 közvetlenül szabályozza a levegõáramot. — FM1 áramlásmérõ készülék (6., 7., 11. és 12. ábra) Gázfogyasztásmérõ vagy más áramlásmérõ a hígító levegõ áramának mérésére. Ha a PB hitelesítve van az áram mérésére, az FM1 opcionális. — FM2 áramlásmérõ készülék (12. ábra) Gázfogyasztásmérõ vagy más áramlásmérõ a hígított kipufogógáz áramának mérésére. Ha az SB szívóventilátor hitelesítve van az áram mérésére, az FM2 opcionális. — PB nyomóventilátor (4., 5., 6., 7., 8., 9. és 12. ábra) A hígító levegõ áramának szabályozására a PB kapcsolatban állhat az FC1 vagy FC2 áramlásszabályozóval. Pillangószelep használata esetén a PB alkalmazására nincs szükség. Ha hitelesítve van, a PB a hígító levegõ áramának mérésére is használható. — SB szívóventilátor (4., 5., 6., 9., 10. és 12. ábra) Csak rész-mintavételû rendszerekben. Ha hitelesítve van, az SB a hígított kipufogógáz áramának mérésére is használható. — DAF hígító levegõ szûrõ (4—12. ábrák) Ajánlatos a hígító levegõt szûrni és aktív szénen átengedni a háttér-szénhidrogének eltávolítására. A hígító levegõ hõmérséklete 298 K (25 °C) ± 5 K legyen. A gyártó kívánságára a hígító levegõbõl mintát lehet venni a jó mérnöki gyakorlatnak megfelelõen, a háttér részecske-szennyezettségi szintjének meghatározására, amit aztán le lehet vonni a hígított kipufogógáz mért értékeibõl. — PSP részecske-mintavevõ szonda (4., 5., 6., 8., 9., 10. és 12. ábra) A szonda a PTT bevezetõ szakasza és — az áramlással szembe fordítva kell beépíteni olyan helyen ahol a hígító levegõ és a kipufogógáz már jól összekeveredett, azaz a hígító alagút középvonalában kb. 10 alagút-átmérõnyi távolságra az után a pont után, ahol a kipufogógáz belép a hígító alagútba, — belsõ átmérõje legalább 12 mm legyen, — elfûthetõ legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével feltéve, hogy a levegõ hõmérséklete nem haladja meg a 325 K (52 °C) értéket, mielõtt még a kipufogógáz belépne a hígító alagútba, — szigetelt lehet. — DT hígító alagút (4—12. ábra) A hígító alagút: — elég hosszú legyen ahhoz, hogy a kipufogógáz és a hígító levegõ turbulens áramlási viszonyok között teljesen összekeveredjen, — rozsdamentes acélból készüljön: = 0,025 vagy kisebb falvastagság/átmérõ aránnyal 75 mm-nél nagyobb belsõ átmérõjû hígító alagutak esetében, = 1,5 mm-nél nem kisebb névleges falvastagsággal 75 mm vagy annál kisebb belsõ átmérõjû hígító alagutak esetében, — rész-mintavétel esetén átmérõje legalább 75 mm legyen, — ajánlatos, hogy teljes mintavétel esetén átmérõje legalább 25 mm legyen. Felfûthetõ legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével feltéve, hogy a levegõ hõmérséklete nem haladja meg a 325 K (52 °C) értéket, mielõtt még a kipufogógáz belépne a hígító alagútba, Szigetelt lehet. A motor kipufogógázát alaposan össze kell keverni a hígító levegõvel. Rész-mintavevõ rendszereknél a keveredés minõségét üzembeállítás után ellenõrizni kell járó motor mellett, az alagút CO2 profiljának felvételével (legalább négy egyenletesen elosztott ponton). Szükség esetén keverõnyílás alkalmazható. Megjegyzés: Ha a környezeti hõmérséklet a (DT) alagút környezetében 293 K (20 °C) alatt van, ügyelni kell, hogy ne vesszenek el a részecskék azáltal, hogy lerakódnak a hígító alagút hideg falára. Ezért ajánlatos az alagutat a fent megadott határokon belül melegíteni és/vagy hõszigetelni. Nagy motorterhelések esetén az alagutat nem-agresszív eszközökkel, pl. egy levegõ-keringetõ ventilátorral hûteni lehet feltéve, hogy a hûtõközeg hõmérséklete nem alacsonyabb mint 293 K (20 °C). — HE hõcserélõ (9. és 10. ábra) A hõcserélõ teljesítménye elég nagy legyen ahhoz, hogy az SB szívóventilátor belépõ oldalán a hõmérsékletet a vizsgálat során megfigyelt átlagos üzemi hõmérséklethez képest ± 11 K értéken tartsa. 1.2.1.2. Teljes átáramlású hígító rendszer (13. ábra) Ez egy olyan hígító rendszer leírása, amely a teljes kipufogógáz-áram hígításán alapul és amely az állandó térfogatú mintavevõ (constant volume sampling, CVS) elvet alkalmazza. A kipufogógáz és hígító levegõ keverék teljes térfogatát meg kell mérni. Vagy a PDP vagy a CFV rendszer használható. A rákövetkezõ részecske-gyûjtés céljából a hígított kipufogógázból vett mintát át kell engedni a részecs- ke mintavevõ rendszeren (1.2.2. pont, 14. és 15. ábra). Ha ez közvetlenül történik, egyszeri hígításról beszélünk. Ha a mintát egy második hígító alagútban még egyszer felhígítják, kétszeri hígításról van szó. Ez akkor hasznos, ha a szûrõ felületi hõmérsékletére vonatkozó követelményt egyszeri hígítással nem lehet teljesíteni. Bár a kétszeri hígító rendszer részben valóban hígító rendszer, leírása az 1.2.2. pontban és a 15. ábrán mégis mint a részecske-mintavevõ rendszer változata szerepel, mivel nagyobb részében egy tipikus részecske-mintavevõ rendszerrel azonos. A gáznemû szennyezõanyagok kibocsátását ugyancsak meg lehet határozni egy teljes átáramlású rendszer hígító alagútjában. Ezért a gáznemû összetevõk mintavevõ szondái szerepelnek a 13. ábrán, de a magyarázó jegyzékben nem jelennek meg. A vonatkozó követelmények az 1.1.1. pontban megtalálhatók. Magyarázatok — 13. ábra — EP kipufogócsõ A kipufogócsõ hossza a motor kipufogó gyûjtõcsövétõl, a turbófeltöltõ kilépõ csonkjától vagy az utókezelõ készüléktõl a hígító alagútig ne legyen hosszabb 10 méternél. Ha a rendszer hosszabb mint 4 m, akkor minden 4 m-en felüli csövet szigetelni kell, kivéve egy a csõbe épített füstölésmérõt, ha van ilyen. A szigetelés sugárirányú vastagsága legalább 25 mm legyen. A szigetelõanyag hõvezetõ képessége nem lehet nagyobb 0,1 W/(m ⋅ K) értéknél, 673 K (400 °C) hõmérsékleten mérve. A kipufogócsõ hõtehetetlenségének csökkentése érdekében ajánlatos 0,015 vagy kisebb falvastagság/átmérõ viszonyt alkalmazni. A rugalmas szakaszok hossza ne legyen több az átmérõ 12-szeresénél.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes